परिवार का आरोप है कि थाने में सीसीटीवी की रिकॉर्डिंग नहीं मिली , साथ ही रिश्तेदारों का कहना है कि उन्हें कुछ खून के धब्बे भी थाने के अंदर दिखाई दिए साथ में जो रिवाल्वर थी वह बिल्कुल हाथ में ना होकर थोड़ी दूर पर पड़ी थी साथ ही परिवार का कहना है कि आत्महत्या की तो उन्होंने अपनी कनपटी पर शूट क्यों नहीं किया छाती के नीचे हिस्से पर शूट करने पर परिजनों को आशंका है कि कोई भी शख्स किसी टेंशन में खुदकुशी भी करता है तो वह अपनी कनपटी पर रिवाल्वर चलाता है न की पेट के हिस्से पर । जब इंसान किसी भी टेंशन में होता है तो अपना हाथ या हाथ की अंगुलियों का अगला सिरा हमेशा अपने माथे से लगाता है ना कि पेट पर । टेंशन में किसी की खुदकुशी करना और वह भी पेट के हिस्से में गोली लगना कई सवाल खड़े करता है परिजनों को आशंका है कि दिल्ली पुलिस का एक जवान इस हादसे में चला गया और कहीं इसमें कुछ साजिश हो और आरोपी भी कोई दिल्ली पुलिस का जवान ही हो सकता है यह भी संभव है कि पुलिस अपने तैयार किए गए 2 जवान नहीं खोना चाहती हो, इसलिए दूसरे जवान को बचाने के लिए परिजनों का आरोप है कि इसे आत्महत्या का रुप दिया जा रहा है । फिलहाल दिल्ली पुलिस ने शुरू में ही इस मामले में स्पष्ट कर दिया था कि वे कई एंगल से जांच कर रहे हैं लेकिन प्राथमिक तौर पर यह मामला आत्महत्या का नजर आ रहा है । फिलहाल पीड़ित परिवार सीबीआई जांच की मांग कर रहा है और देखने वाली बात होगी कि आखिरकार दिल्ली पुलिस की जांच में क्या आता है । रोहिणी जिला DCP रजनीश गुप्ता ने बताया की इस मामले में पोस्ट मार्टम डॉक्टर्स के पैनल से करवाया गया है और साथ ही जांच क्राइम ब्रांच को सौप दी गई है पर परिवार इससे संतुष्ट नजर नही आया